《长相思·长相思》
元代·郭奎

长相思，小山下。
蘼芜秋深没行路，王孙年年归不去。
江南木落路色寒，鸿雁沧波连日暮。
我思昔兮金佩环，美人座上花如颜。
紫芝丛桂纷两间，下有流水清潺湲。
吹笙鼓瑟心长闲，别来岁久鬓发斑。
青云猿鹤不可以企及，魂飞梦往愁乡关。
长相思，何时还？

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。